LATVIJAS ALPĪNISTU SAVIENĪBAS

VALDES SĒDE

PROTOKOLA Nr. 19–05

Jēkabpils iela, 2019.gada 8.oktobrī

Valdes sēdes laiks 18:00 – 19:30

**Sēdē piedalās:** Mihails Pietkevičs, Edgars Šāblis, Normunds Reinbergs, Imants Puhovs

**Protokolē:** L.Miķe

**Sēdes darba kārtība:**

**1. Iepriekšējās LAS valdes sēdes protokola apstiprināšana.**

**2. Komisiju darbība.**

**3. Par situāciju.**

**Citi jautājumi.**

**1. Iepriekšējās LAS valdes sēdes protokola apstiprināšana.**

 Apstiprina iepriekšējās valdes sēdes protokolu.

**2. Komisiju darbība**

Šāblis informē par aktualitātēm alpīnisma komisijas darbā.

16 cilvēku grupa bija Madagaskarā, no kuriem 13 uzkāpa augstākajā virsotnē.

 No mūsu kādreizējiem biedriem interesējušies par alpīnisma grāmatiņu iegādi. Grupa bijusi Tjanšanā un izrāda interesi. Tā ir motivācija, lai darbotos tālāk.

Notikušas izmaiņas veterānu sacensībās, kās būs 3.novembrī. Galvenais tiesnesis ir Kaspars Vilks. Mārtiņš Bušs devies mācīties pa kāpšanas līniju Itālijā.

Armija interesējas par apmācībām alpīnisma tehnikā. Paši nezina, ko īsti grib, lai māca. Iepriekšējo reizi samaksa kavējās 2 mēneši, bet samaksāja.

Puhovs informē par aktualitātēm sporta tūrisma komisijas darbā. Komisija šī mēneša laikā nav tikusies, cilvēki nevar saskaņot laiku.

Galvenais notikums bija starptautiskās sacensības Ukrainā, kur piedalījās Latvijas izlase, ko pārstāvēja Remoss, Skolēnu pils, Misa un Krāslava. Inga brauca līdzi. Galvenais atzinums, ka jābrauc līdzi vairāk kā vienam trenerim, jo starti notiek vienlaicīgi, bet tajos jābūt klāt arī trenerim. Komentārs par sacensībām ir tas, ka sacensības ir ne tik tehniski sarežģītas, bet gan fiziski sagatavoties sacensības. Daudz elementu alpīnismā - par drošināšanu, kā arī tās notika klinšainā apvidū. Pirmā palīdzība tika sniegta gan pēc distances, gan distances laikā. Secinājums, ka šāda veida sacensībām ir nopietni jāgatavojas.

Puhovs aktualizē sporta veidu licences jautājumu. Pietkevičs runājis ar slēpošanas savienību, un tas, ko izdevās noskaidrot, ka lielākais vairums sporta federāciju priekš Latvijas vajadzībām sportistus nesertificē. Viņiem ir tikai FIS licences, tur ir noteikts vecums, to dara tikai caur savu federāciju savienību, maksā naudu, katru gadu atjauno vai neatjauno individuāli licenci. Sertificē Latvijā tikai speciālās federācijas - viss, kas ar auto moto, šaušanu. Reinbergs piebilst, ka licencēšana ir viens no ieņēmuma veidiem, kā nākotnē federācija var gūt kaut kādus ienākumus.

Reinbergs informē par kāpšanas komisijas darbu. Komisija tikās, protokols ir mājas lapā. Cenšamies sekot līdzi naudas finanšu izlietojumam.

Piedalījos sporta mārketinga seminārā. Tur vajadzētu vēl kādam aiziet. Galvenais mesidžs par mārketingu bija - ir jārada produkts, lai piesaistītu sponsorus. Runāja ar florbolu, viņiem ir Baltijas līga, tajā darbojas prezidents, kas dara un caur to izdodas piesaistīt naudu.

No šī punkta skatoties uz Falkor utt., neizdodas, jo tur nav produkts, ko piedāvāt.

LAS gadījumā būtu trīs kvalitatīvas sacensības. Idejiski jāizvirza lieli mērķi un tad jāstrādā uz to.

**3. Par situāciju sportā.**

Reinbergs uzsver, ka nav pareizi, ka ziņas mēs iegūstam no LNT top 10, kur sporta veidi ir sarindoti un pateikts, ka, aiz svītras ir 30 - 40 sporta veidi, kas nesaņems bāzes finansējumu.

Mēs esam priekšpēdējā grupā, kur naudu saņems tikai par augstiem sasniegumiem sportā. Reinbergs turpina, ka šeit redz četras iespējas, ko darīt. Pirmā, ja tādu likumu pieņems, tad jāmēģina runāt ar AIFC, varbūt tur var gūt atbalstu un ieteikumus, kā rīkoties. Otrā, ja pieņems likumu, jādod satversmes tiesā, pamatojoties uz to, ka tas nav vienlīdzīgi. Mēs visi maksājam nodokļus, visu bērnu vecākiem ir tiesības, ka viņu bērni saņems atbalstu. Trešā ir mēģināt ietekmēt šos kritērijus. Ir jādara, jāanalizē un kuros kritērijus mēs varam dabūt augšā, lai uzlabotu kritērijus. Varbūt ir kādi, kurus absolūti nevar, bet varbūt kādus var. Ceturtā un pēdējā, ko mēs varam darīt, mēs varam šo visu pieņemt, ka tas tā ir. Tādā gadījumā tas, pie kā mums jāstrādā būtu, ar ko mēs pelnīsim naudu, lai vēl būtu federācija.

IFSC biedri mēs esam, ja mums nebūs naudas, tad mēs nebūsim biedri.

Pietkevičs spriež, ka mēs no LSFP nevaram neko sagaidīt.

Reinbergs rosina, ka būtu jāapzina, cik bērni no tā tiks ietekmēti.

Pietkevičs ierosina uzrunāt LSFP biedrus, lai sasauktu ārkārtas kopsapulci. Ja nekļūdās, ir nepieciešams 10 % no biedru skaita. LSFP saskaņā ar likumu pārstāv Latvijā atzīto sporta veidu federācijas. Tie, kuri ir LSFP, saņem katru gadu zināmu naudas apmēru, ko pēc dažādiem kritērijiem dala visām federācijām, pieņemsim, 92. Tas, ko es saku, kāpēc mēs neredzam ļoti redzamu darbību, manā uztverē LSFP ir pilnīgi vienalga, vai viņi to naudu izdala 92 vai tikai daļai federāciju.

Tāpēc rosina apzināt federācijas, kuras ir mums līdzvērtīgas, varētu atrast mums sabiedrotos.

Pietkevičs zvanīs un parunās ar Fogeli par esošo situāciju. LNT paziņoja krietni vairāk, nekā ir dzirdēts no protokoliem.

Citi jautājumi

Nolemj Skolēnas pils neorganizēs sacensības Rīgas tūrists un šo sacensību finansējumu 165 eiro pārvirzīt Sporta tūrisma ritinga gada apbalvošanai.

Nākamā valdes sēde 5.novembrī.